Az alábbi tájékoztatóban részletes leírást olvashat a műtét napján történő teendőkről.

**BETEGFELVÉTEL**

A beérkezés napján adminisztrációs, nővéri és orvosi betegfelvétel fog történni.

A betegfelvétel a főbejárattól jobbra a nőgyógyászati ambulancián kezdődik, minden hétköznap reggel 07:00 órától.

Kérjük legalább 15 perccel korábban érkezzen hamrabb, hogy egfelelő időben sikerüljön a regisztrációs teendőket elvégezni

Kérjük, hogy felvételkor hozza magával:

* ***személyi igazolványátlakcím kártyáját***
* ***betegbiztosítási (TAJ) kártyáját***
* a műtéti beavatkozáshoz szükséges, a ***kivizsgálás kapcsán elkészült minden leletét***
* régebbi ***zárójelentéseit***
* egyéb orvosi dokumentumait.
* COVID PCR tesztjét ( műtét előtt 48 órával korábban evégzett)
* Védettségi igazolványát.

Az betegfelvételen történő felvételét követően a Klinika Nőosztályára fogják irányítani. Ez a liftekkel közlekedve a legfelső emeleten van. Itt történik a nővéri és orvosi betegfelvétel, ahol az ápolási dokumentumait és orvosi leleteit fogják rendszerezni. Ezt követően tudja elfoglalni kórtermét és ágyát.

A nőgyógyászati osztályon csak 1-2 ágyas kórtermeink vannak, mindegyik saját fürdőszobával felszerelve.

Saját kényelme érdekében felvételkor az alábbi tárgyakat hozza magával:

* Mobiltelefon és töltő
* saját hálóruhája és egy váltó hálóruha
* tisztálkodási szerek (szappan/tusfürdő, fésű, fogápolási szerek)
* toalettpapír
* papucs
* ivópohár
* ha lehetséges, saját lázmérő

Egyéb személyes tárgyait, utcai ruháit a kórtermekben lévő szekrényekben, éjjeli szekrényekben helyezheti el. A Klinikán töltött idő megkönnyítése végett hozhat magával könyvet, újságot, számítógépet, zenelejátszót, stb.

Kérjük értékeket ne hozzon magával, hiszen a kórházban történő benttartózkodása alatt többször fog a különböző részlegek (ultrahang, műtő, posztoperatív őrző) között mozogni és az értékek őrzése nem megoldott. Amennyiben igényli értékeit az osztályos főnővér tudja elzárni.

Kérjük kórházba érkezés előtt **ékszereit** és amennyiben visel, körömlakkot, **műkörmöt** **távolítsa** el. A műtéti terület higénikusan tartása miatt a **nemiszervek területét le kell borotválni.**

**NAPIREND**

Reggel 06:00-kor a nap tisztálkodással, hőmérőzéssel, ágyak, kórtermek rendbetételével kezdődik, majd a vizsgálati anyagok (vér, vizelet, stb.) levétele következik. A délelőtti osztályos vizit 07:30-kor kezdődik, amikor a betegek az aznapi és a másnapi vizsgálatokról, beavatkozásokról, hazabocsájtásról tájékoztatást kapnak

Ekkor van lehetősége kérdezni az osztályvezetőtől.

Kérjük, hogy a reggeli vizit során tartózkodjon kórtermében! A beavatkozások, műtéti ellátás, 08:00-kor kezdődik.

**ÉTKEZÉSEK**

Reggeli: 07:00  
Ebéd: 11:30  
Vacsora: Kiosztása a délutáni órákban történik.

**LÁTOGATÁSI REND**

Hétköznapokon és hétvégén: 16-17 óráig  
  
A látogatási rendet osztályunkon szigorúan betartjuk és betartatjuk az osztályos gördülékennyé tétele érdekében.

Kérjük, hogy a látogatás során vegyék figyelembe az alábbiakat:  
– A látogatási időben egy betegnél egyszerre csak két látogató tartózkodhat.  
– 10 év alatti gyermek csak felügyelet mellett tartózkodhat a Klinika területén.  
– A Posztoperatív Őrző látogatása 10 év alatti gyermek számára nem engedélyezett.

**HAZABOCSÁTÁS**

A Klinikáról történő hazabocsátás időpontjáról kezelőorvosa, vagy az osztályvezető tájékoztatja Önt.

A távozás napjának délelőttjén a klinikai tartózkodásról **zárójelentést** és **igazolást**is kapnak, melyet a háziorvosánál bemutatva tudja igazolni táppénzes jogosultságát.